ANEXA la HCL nr. 267/10.10.2025



R E G U L A M E N T
[bookmark: _Hlk199162541]de instituire și administrare a taxei de salubrizare pentru utilizatorii persoane juridice beneficiari ai serviciului de salubrizare din municipiul Vatra Dornei

Capitolul I
Dispoziții generale
Articolul 1 – Cadru general
(1) Contractul de delegare a gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în judetul Suceava, Lot 4 - Zona Vatra Dornei - Vatra Dornei - Pojorâta, părțile convin de comun acord să stabilească, în condițiile legii, taxe speciale în sarcina beneficiarilor acestor servicii.

(2) Instituirea taxei de salubrizare ca mecanism de finanțare a gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în judetul Suceava, Lot 4 -  Zona Vatra Dornei - Vatra Dornei - Pojorâta. 
(3) Prezentul regulament își va produce efectele de la data notificată prin ordinul de începere emis de către ADI la care va începe efectiv prestarea activităților componentelor ale serviciului de salubrizare.
(4) Metodologia de calcul, instituire și administrare a taxei de salubrizare are la bază următorul cadru legal:
- Legea nr. 273/2006 privind finanțele publice locale, cu modificările și completările ulterioare,
- Legea nr. 227/2015 privind Codul Fiscal, cu modificările și completările ulterioare,
- Legea nr. 207/2015 privind Codul de Procedură Fiscală, cu modificările și completările ulterioare,
- Legea nr. 101/2006 a serviciului de salubrizare a localităților, cu modificările și completările ulteriare, republicată,
- Legea nr. 51/2006 a serviciilor comunitare de utilitati publice, cu modificarile si completarile ulterioare,
 -Ordonanța de urgență nr. 133 din 29 septembrie 2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006,
- Ordinul președintelui A.N.R.S.C. cu nr. 640/2022 privind aprobarea Normelor metodologice de stabilire, ajustare sau modificare a tarifelor,
- Legea nr. 249/2015 privind modalitatea de gestionare a ambalajelor și a deșeurilor de ambalaje cu modificările și completările ulterioare (cu modificările prevăzute în OUG 74/2018),
- OUG nr. 196/2005 actualizată, privind Fondul pentru mediu, cu modificările și actualizările ulterioare (cu modificările prevăzute în OUG 74/2018),
- Ordinul nr. 2413/2016 privind modificarea Ordinului ministrului mediului și gospodăririi apelor nr.578/2006 pentru aprobarea Metodoligiei de calcul al contribuțiilor și taxelor datorate la Fondul de mediu,
- Legea nr. 211/2011 a deșeurilor, cu modificările și actualizările ulterioare (cu modificările prevăzute în OUG 74/2018).
- Ordinul privind aprobarea Regulamentului-cadru al serviciului de salubrizare a localităților 97/26.02.2025
Articolul 2 - Definiții
În sensul prezentului Regulament, termenii și noțiunile utilizate se definesc după cum urmează:
a) Declarația de impunere a taxei de salubrizare - înscris pe proprie răspundere efectuată de utilizator, respectiv de către proprietarul unui imobil care este simultan și contribuabil fiscal sau de către împuternicitul ori împuterniciții acestuia. Declarația de impunere conține elementele de ordin cantitativ și descriptiv pe baza cărora se va institui taxa de salubrizare de către autoritatea publică locală. Declarația de impunere se rectifică ori de câte ori apar modificări ale elementelor de ordin cantitativ și descriptiv;
b) Deținător de deșeuri - producătorul deșeurilor persoana juridică care se află în posesia acestora;
c) Imobil - construcție cu destinație rezidențială, nerezidențială sau mixtă (În categoria clădirilor nerezidențiale sau mixte sunt incluse construcțiile destinate activităților/serviciilor comerciale, industriale, desfășurate de profesiile liberale, de instituțiile publice, lăcașele de cult etc.), identificată printr-o adresă poștală. Terenul unde se solicită amplasarea de recipiente de colectare a deșeurilor va fi asimilat unui imobil.
d) Utilizarea permanentă, temporară sau intermitentă a unui imobil presupune necondiționat colectarea de deșeuri municipale;
e) Recipientele de colectare a deșeurilor - pubele sau containere de volum și caracteristici funcționale destinate colectării separate a fracțiilor de deșeuri menajere și similare. Acestea sunt puse la dispoziția utilizatorilor prin intermediul operatorului de salubrizare, conform unor reguli de alocare prevăzute în prezentul regulament. Recipientele de colectare sunt validate privind folosința lor de către utilizatori, conform regulilor stabilite în prezentul regulament și sunt atribuite unui anumit loc de consum. Aceste se împart în: 
1. recipiente exclusive – alocate spre folosință unui singur utilizator; 
2. recipiente partajate (comune) – alocate spre folosință mai multor utilizatori;
Colectarea în containere şi recipiente a deşeurilor menajere şi similare se realizează astfel:

a) deşeurile reziduale se colectează în recipiente de culoare gri/negru şi sunt de tip:
1. resturi de carne şi peşte, gătite sau proaspete;
2. resturi de produse lactate (lapte, smântână, brânză, iaurt, unt, frişcă);
3. ouă întregi;
4. grăsimi animale şi uleiuri vegetale (în cazul în care nu se colectează separat);
5. excremente ale animalelor de companie;
6. scutece/tampoane;
7. cenuşă de la sobe (dacă se ard şi cărbuni);
8. resturi vegetale din curte tratate cu pesticide;
9. lemn tratat sau vopsit;
10. conţinutul sacului de la aspirator;
11. mucuri de ţigări;
12. veselă din porţelan/sticlă spartă, geamuri sparte.

b) deşeurile reciclabile de tip hârtie şi carton, curate şi mărunţite, se colectează în recipiente de culoare albastră;

c) deşeurile reciclabile din material de tip plastic şi metal se colectează în recipiente de culoare galbenă;

d) deşeurile reciclabile din material de tip sticlă se colectează în recipiente de culoare verde/albă, nefiind permis amestecul sticlei cu deşeuri din materiale de tip porţelan/ceramică.

f) Taxa de salubrizare - taxă impusă tuturor proprietarilor de imobile – utilizatori ai serviciului de salubrizare, calculată pe baza atributelor de salubrizare declarate, în conformitate cu prezentul regulament. Conform art. 55 alin. (1) din Legea serviciului de salubrizare a localităților nr. 101/2006, republicată, cu modificările și completările ulterioare, taxa de salubrizare poate fi ajustată sau modificată oricând pe parcursul anului;
g) UAT – unitate administrativ teritorială;
h) Utilizator - persoană juridică care colectează separat deșeurile generate (menajere ori similare), responsabilă din punct de vedere fiscal, beneficiară în mod individual sau colectiv a unui set de recipiente de colectare autorizate în SMIDS;
Capitolul II 
 Modalități de stabilire a taxei speciale de salubritate
Articolul 3 – Condiții Generale
Pe teritoriul administrativ al Municipiului Vatra Dornei, se instituie taxa de salubrizare pentru susținerea, din veniturile realizate prin aplicarea ei și prin utilizarea integrală a acestora, conform anexei, a următoarelor activități ale serviciului de salubrizare:
a) colectarea separată și transportul separat al deșeurilor municipale și al deșeurilor similare (provenind din activități comerciale din industrie și instituții), inclusiv fracții, colectate separat, fără a aduce atingere fluxului de deșeuri de echipamente electrice și electronice, baterii și acumulatori; sunt incluse aici și deșeurile periculoase, menajere și deșeurile voluminoase colectate în cadrul campaniilor de colectare;
b) cooperarea/administrarea stațiilor de transfer zonale pentru deșeurile municipale și deșeurile similare;
c) dezvoltarea infrastructurii tehnico-edilitare aferente serviciului de salubrizare.
Articolul 4 – Taxa de salubrizare
(1) Taxa de salubrizare se plătește de către beneficiarii serviciului public de salubrizare, persoane juridice, cu punct de lucru pe raza administrativ teritorială a Municipiului Vatra Dornei, pentru toate activitățile de salubrizare menționate la Articolul 3.
(2) Prin excepție de la alin. (1), în cazul imobilelor proprietate de stat/UAT, beneficiarul serviciului este chiriașul/concesionarul/locatorul/administratorul final.
(3) Valoarea taxei se stabilește anual și se aprobă prin hotărâre a Consiliului Local al Municipiului Vatra Dornei, până la data de 31 decembrie a anului curent pentru anul fiscal următor, cu excepția taxei de salubritate pentru anul 2025, anul implementării taxei de salubrizare.
(4) Taxa de salubrizare poate fi ajustată sau modificată oricând pe parcursul anului prin Hotărâre de Consiliu Local al Municipiului Vatra Dornei.
(5) Identificarea și impunerea utilizatorilor care nu depun declarații fiscale și care beneficiază de serviciul public de salubrizare se face de către Serviciul Venituri în colaborare cu Compartiementul de urmărire și recuperare debite precum și Poliția Locală a Municipiului Vatra Dornei.
(6) Urmărirea și încasarea taxei de salubrizare se face de către Compartiementul de urmărire și recuperare debite din cadrul Serviciul Venituri.
DECLARAȚIA DE IMPUNERE
Articolul 5 – Declarația de impunere (generalități)
(1) În vederea calculării taxei de salubrizare, persoanele juridice au obligația depunerii:
a) Declarației de impunere, dată pe propria răspundere, conform Anexei nr. 1 la prezentul regulament, în cazul în care nu a fost depusă nici o declarație începând cu anul 2025;

b) Declarația rectificativă, conform Anexelor la prezentul regulament, se va depune în termen de 30 de zile, în cazul în care au apărut modificări pentru care a fost stabilită anterior taxa specială de salubrizare față de precedenta declarație, sau în cazul în care au apărut modificări în structura organizatorică a entității.
(2) Până la depunerea Declarației de impunere – ce trebuie dată în termen de maxim 30 zile de la data instituirii taxei, în vederea calculării sumelor de plată pentru activitatea de salubrizare, persoanele juridice vor plăti sumele aferente serviciilor de salubrizare conform verificărilor efectuate de reprezentanții Unității Administrativ Teritoriale (la asociațiile de proprietari, evidența populației, OCPI, evidențe propria, ANAF, etc).
(3) În cazul în care nu intervin modificări în ceea ce privește activitățile declarate sau modificări pe parcursul desfășurării activității, nu este necesară depunerea de noi declarații.
(4) Declarațiile de impunere se depun în termen de 30 de zile de la deschiderea punctului de lucru sau a modificării bazei de taxare.
(5) Ca excepție pentru anul 2025, depunerea declarațiilor de impunere de către utilizatorii persoane juridice se va efectua cel mai târziu până la data de 31.12.2025, în cazul nedepunerii declarației taxa va fi stabilită din oficiu.
Articolul 6 – Declarația de impunere (specificații)
(1) Utilizatorii persoane juridice care au deschis punct de lucru pe teritoriul administrativ al Municipiului Vatra Dornei, au obligația depunerii declarației pentru stabilirea cuantumului taxei de salubrizare, conform Anexei nr. 1 (persoane juridice). Declarația se depune pentru fiecare punct de lucru deținut, fie că este utilizat de proprietar, fie că este închiriat altor persoane fizice/juridice.
(2) În cazul imobilelor proprietate a persoanelor juridice care sunt închiriate, concesionate, date în administrare, folosințăaltor  persoane juridice, PFA-uri, II-uri sau IF- uri, cu punct de lucru declarat, obligația de a declara existența persoanelor juridice, respectiv a PFA-urilor, II-urilor sau IF-urilor, în imobilul aflat în proprietate, revine proprietarului. Se va depune Declarația pe proprie răspundere – pentru fiecare imobil.
(3) În cazul imobilelor aflate în proprietatea persoanelor juridice asupra cărora s-a pronunțat o hotărâre definitivă de declanșare a procedurii falimentului, unde nu se desfășoară nici o activitate, nu se depun declarații de impunere, și nu se datorează taxă. Se va depune o cerere din partea proprietarului imobilului, respectiv a reprezentantului legal a persoanei juridice – lichidatorul, la care se vor atașa documente doveditoare.
(4) În cazul imobilelor proprietate de stat/UAT, concesionate, închiriate, date în administrare ori în folosință, după caz, oricăror entități, obligația de a declara și achita taxa de salubrizare revine concesionarilor, locatarilor, titularilor dreptului de administrare sau de folosință, după caz. În cazul în care persoanele de drept public concesionari, locatari, titulari ai dreptului de administrare sau de folosință transmit ulterior altor persoane dreptul de concesiune, închiriere, administrare sau folosință a clădirii, prima entitate care nu este de drept public care a primit dreptul de concesiune, închiriere, administrare sau folosință are obligația de a declara și achita taxa de salubrizare.
(5) Pentru imobilele in care nu se desfasoara activitate, nu se datoreaza taxa de salubrizare, cu conditia depunerii declaratiei privind scoaterea din evidență a taxei de salubrizare pentru imobilul unde nu este nici o activitate conform –Anexei nr.1, însoțită de unul din următoarele documente:
	-dovada platii taxei de salubrizare la zi la o alta adresa de pe raza Municipiului Vatra Dornei;
	- dovada platii taxei de salubrizari la zi in alta localitate unde are sediul persoana juridical;
	-prezentarea adeverintei de la Registru Comertului din care sa rezulte ca nu se desfasoara nici o activitate la adresa respective.
(8) Ca urmare a depunerii declarației, beneficiarii serviciului, conform art. 2, vor primi decizia de impunere în care se va specifica valoarea taxei de salubrizare datorată pentru anul în curs. Cuantumul taxei de salubrizare se va publica la sediul primăriei Municipiului  Vatra Dornei, pe site-ul acesteia și/sau în mass-media locală.
(9) În cazul neprimirii deciziei de impunere obligația de plată subzistă, taxa specială de salubrizare va fi legal determinată, persoanele juridice prin reprezentanți având obligația de a consulta site-ul/avizierul primăriei Municipiului Vatra Dornei.
(10) Declarațiile pentru stabilirea cuantumului taxei de salubrizare pot fi modificate, la cerere, pe parcursul anului, prin depunerea unor declarații rectificative, prin bifarea corespunzătoare a Declarațiilor, după caz.
(11) Declarațiile rectificative se depun în termen de 30 de zile de la data apariției oricărei modificări a datelor declarației inițiale, urmând ca modificarea taxei de salubrizare să opereze începând cu data de întâi a lunii următoare intervenirii modificărilor, atestate cu documente justificative. În cazul în care nu se prezintă documente justificative modificarea taxei de salubrizare va opera începând cu data de întâi a lunii următoare depunerii declarației rectificative.
(12) Pentru utilizatorii persoane juridice care sunt înscriși în Asociațiile de proprietari, Declarația de impunere și Declarațiile rectificative vor fi depuse la Primăria Municipiului Vatra Dornei, pentru a se putea calcula taxa începând cu luna următoare.
Articolul 7 – Reglementări
(1) În vederea calculării sumelor de plată pentru activitatea de salubrizare, proprietarii imobilelor cu destinație de punct de lucru, persoana juridică, vor plăti o taxă de salubritate calculată la nivelul taxei celei mai mari pentru fiecare tip de activitate prestată, până la depunerea Declarației de impunere. Se vor respecta termenele limită de depunere a declarațiilor de impunere conform prezentului regulament.
(2) În cazul nedepunerii Declarației pentru stabilirea cuantumului taxei de salubrizare, obligația de plată pentru utilizatorii persoane juridice, va fi stabilită din oficiu de către  UAT, în termen de cel mult 30 de zile de la depășirea termenului de depunere a declarației de impunere, prin înregistrarea unei taxe de salubritate calculată la nivelul taxei celei mai mari pentru fiecare imobil detinut si tip de activitate prestată. Taxa stabilită din oficiu se va menține până la data de întâi a lunii următoare depunerii declarației de impunere. Impunerea din oficiu se va efectua aplicând taxa pentru deșeuri reziduale.
(3) Stabilirea din oficiu a taxei de salubrizare se face prin emiterea unor decizii de impunere în condițiile Codului de Procedură Fiscală.
(4) Obligația de a depune declarația revine proprietarului, dar poate fi depusă și de către un alt membru major al familiei, pentru fiecare unitate locativă deținută locuită sau nelocuită (Anexa 1).
Capitolul III – Termene de plată a taxei de salubrizare
Articolul 8 – Termene și modalități
(1) [bookmark: _Hlk199159701]Taxa de salubrizare pentru persoane juridice se datorează anual, cu termen de plată lunar, după următorul grafic:
a. până la data de 15 a lunii următoare pentru luna anterioară;



(2) În cazul în care intrarea în vigoare a taxei sau dobândirea clădirii se produce între termenele de plată precizate mai sus, termenul de plată a taxei este termenul imediat următor, pentru întreaga perioada cuprinsă între momentul intrării în vigoare a taxei sau dobândirii clădirii și sfârșitul anului.
(3) Persoanele juridice care au dobândit/finalizat imobile, au obligația depunerii declarației în termen de 30 de zile de la data dobândirii/finalizării și datorează taxa de salubrizare începând cu data de întâi a lunii care urmează lunii în care au dobândit/finalizat imobilul.
(4) Taxa se calculează/datorează proporțional cu numărul lunilor rămase din anul în curs.
(5) Neplata taxei la termenele stabilite, respectiv întârzierea la plată atrage după sine calculul și plata majorărilor de întârziere în conformitate cu legislația fiscală incidentă.
(6) Taxă de salubrizare plătită în plus se compensează sau se restituie, după caz, în conformitate cu legislația fiscală incidentă.
(7) Pentru recuperarea sumelor datorate cu titlu de taxă de salubrizare se aplică măsurile de urmărire și executare silită în conformitate cu legislația fiscală incidentă.
Articolul 9 - Reglementări
(1) În cazuri de înstrăinare/încetare a activității punctului de lucru, taxa de salubrizare va fi sistată sau valoarea ei va fi modificată, începând cu data de întâi a lunii următoare producerii schimbărilor care au determinat recalcularea obligației fiscale.
(2) În cazurile cazurile de lichidare/radiere, depunerea acestor documente justificative, precum și întocmirea și depunerea Declarației rectificative, poate fi făcută de către un administrator sau persoana interesată.
(3) În cazul persoanelor juridice care practică comerțul ambulant pe raza Municipiului Vatra Dornei, acestea vor achita taxa de salubritate pe întreaga perioadă a acordului de funcționare emis de către Primărie, respectiv nivelul minim al taxei stabilite pentru persoanele juridice stabilite prin Hotărâre de Consiliu Local al Municipiului Vatra Dornei, pentru fiecare locație. 
(4) Pentru persoanele juridice care funcționează în același punct de lucru se va plăti taxa de salubritate cea mai mare rezultată din calcule pentru o singură activitate.
(5) Persoanele juridice care desfășoară activități economice temporare în cursul unui an, ( ex. chioșcuri de înghețată, închiriere material sportiv, comerț ambulant, teleschi…..) vor achita taxa de salubrizare pentru perioada în care își desfășoară activitatea, dar nu mai puțin de taxa minimă stabilită și fără a se lua în considerare fracții de lună.
Capitolul V - Dispoziții
Articolul 10 – Dispoziții
(1) Anexele 1 - 3, fac parte integrantă din prezentul regulament.
(2) Cuantumul taxelor se stabilește anual pentru persoanele juridice. Aceste taxe se pot ajusta sau modifica oricând pe parcursul anului, iar veniturile obținute din acestea se utilizează integral pentru acoperirea cheltuielilor efectuate pentru achitarea facturilor emise de operatorul unic pentru serviciului public de salubrizare de interes local prestat, precum și pentru finanțarea cheltuielilor curente de întreținere și funcționare ale acestui serviciu.



(3) Taxele de salubrizare se fac venit la bugetul local și se încasează numai de la persoanele juridice care beneficiază de serviciul public de salubrizare.
Articolul 11 - Prevedere
(1) Colectarea, transportul și eliminarea deșeurilor provenite de la punctele de lucru ale persoanelor juridice, generate de activități de amenajare și/sau reabilitare interioară a spatiilor aflate în proprietatea lor, a deșeurilor voluminoase, a deșeurilor verzi vor fi făcute în cadrul Campaniilor organizate pe parcursul anului și/sau la puncte de colectare temporare/permanente definite de către UAT. În cazul în care persoana juridică nu dorește să aștepte până la campania de colectare aferentă are obligația să transporte deșeul provenit corespunzător la un centru de depozitare temporară pus la dispoziție de către UAT Vatra Dornei sau prin parteneriate cu reciclatori finali.
(2) Colectarea, transportul și eliminarea deșeurilor provenite de la evenimente speciale vor fi realizate în baza unei declarații inițiale și rectificate de către generatorii de deșeuri, la taxele aprobate și va fi emis decizia de impunere de către serviciul impozite și taxe. În cazul organizatorului care se află pe teritoriul UAT-ului cu sediul/punct de lucru, impunerea taxei se va face prin regularizare anuală, iar pentru alte entități se va face după terminarea evenimentului.
Capitolul VI Procedura de plată a taxei speciale de salubrizare pentru persoanele fizice
Articolul 12 Taxa specială de salubrizare se poate achita: 
a) In numerar la caseria  Municipiului Vatra Dornei (camera nr. 2 caserie) situată in Str. Mihai Eminescu, nr. 17, Vatra Dornei, Suceava.
b) Mandate postale - Datele codurilor IBAN ale conturilor de Trezorerie se gasesc pe site-ul institutiei  http://www.primariavatradornei.ro, contul este: RO45TREZ59721330208XXXXX  deschis la Trezoreria Municipiului Vatra Dornei, CUI 7467268.
c) Plata on-line – se poate efectua prin urmatoarele modalitati:
· prin intermediul pagini web www.ghiseul.ro:
· plata fără autentificare – se alege opţiunea “Plata fără autentificare”;
· plata cu autentificare – se alege opţiunea “Plăţi cu autentificare” în cazul în care deţineti un cont de acces pentru Sistemul National de Electronic de Plata online cu cardul bancar (SNEP), prin aceasta modalitate se pot plăti numai Venituri existente la rolul nominal unic al contribuabilului. 
·  Pentru plăţile efectuate prin intermediu www.ghiseul.ro nu se percepe comision plătitorului, comisionul este plătit de beneficiarul plaţii.
· prin serviciul e-Banking.
· Servicii electronice – disponibil pe site-ul institutiei  http://www.primariavatradornei.ro 
Capitolul VII - Sancțiuni
Articolul 13 Sancțiuni
13.1 Neselectarea deșeurilor produse, așa cum sunt acestea clasificate în cadrul art. 2 din prezentul regulament,  constituie contravenţie si se sanctionează cu amendă cuprinsă între 1.500 lei şi 2.500 lei.
13.2 Abandonarea deșeurilor de către persoane juridice constituie contravenţie si se sanctionează cu amendă cuprinsă între 2.000 lei şi 2.500 lei.
13.3 Constatarea contravenţiilor şi aplicarea sancţiunilor se fac de către persoanele împuternicite din cadrul autorităţilor administraţiei publice locale şi de reprezentanţii Poliţiei Locale.
13.4 În cazul nedepunerii declarației de impunere în termenele prevăzute se va aplica nivelul taxei celei mai mari pentru fiecare tip de activitate prestată, calculate până la depunerea Declarației de impunere.
13.5 Dispoziţiile referitoare la contravenţii prevăzute în prezentul regulament se completează cu prevederile O.G. nr. 2/2001, aprobată cu modificările şi completările ulterioare.
13.6  Stabilirea taxei de salubrizare în baza declarațiilor se va face sub rezerva verificării ulterioare. În cazul declarării unor date eronate sau false privind numărul de persoane sau a altor informații necesare calculării taxei, obligația de plată se va stabili retroactiv, începând cu data la care taxa a fost datorată, pe baza datelor furnizate de asociațiile de proprietari, ANAF, OCPI, ORC, Serviciul public comunitar local de evidență a persoanelor Vatra Dornei evidențe fiscale proprii sau orice alte instituții deținătoare de informații. Declararea unor informații neconforme cu realitatea, atrage răspunderea contravențională sau penală după caz.
13.7 Neplata taxei la termenele stabilite, respectiv întârzierea la plată, cu o periodă mai mare de 30 de zile atrage după sine calculul și plata majorărilor de întârziere, precum și aplicarea măsurilor de executare silită prevăzute de legislația în vigoare.
Capitolul VIII – Anexe

                   PREȘEDINTE DE ȘEDINȚĂ                                                Contrasemnează,
                        Tarca Adrian                             Secretar General  al Municipiului Vatra Dornei
                                                                                                                       TURCU VASILE

	ROMÂNIA 
Județul  Suceava
UATM Municipiul Vatra Dornei 
 
Codul de identificare fiscală: 7467268 e-mail: primaria@vatra-dornei.ro contact@vatradornei.ro  
www.primariavatra dornei.ro 
	Anexa nr.2  
Model 2024 UATMVDSV -02  
 
Nr înreg….........../data ……….. 


                                                  DECLARAȚIE DE IMPUNERE
pentru stabilirea taxei speciale de salubrizare  depusă pentru anul 20.... 
                                                                     Inițială      Rectificativă(data modificării___________)       
	          Contribuabil (persoană 	juridică) 	………………………………………………………., 	CUI/CIF… .…………………………………………...
.……......…..................., judeţ .................. loc. ........................... cod poştal ....................... sector ...., str. ....................................................... nr. ....., bloc ...., scara ..., etaj ..., ap ...., tel. ..................................... fax ............................., înregistrat la Registrul Comerțului ..................... la nr. ........................, adresă de e-mail 
……………………………., telefon .................................................. prin 
reprezentant legal/împuternicit ……………………………………….., CNP ........……......…..................., B.I./C.I./A.I. serie …... nr. …………….., judeţ .................. loc. ........................... cod poştal ....................... sector ...., str. ....................................................... nr. ....., bloc ...., scara ..., etaj ..., ap ...., tel. ..................................... fax .............................., adresă de e-mail ……………………………., telefon ................................................. .  
	Adresa punctului de lucru 
	Municipiul Vatra Dornei, Strada ....................................................................., nr. ............, bloc ..........., sc. ..........., etaj ............., ap. ..........., județ Suceava 

	Obiect de activitate 


	Nivelul taxei datorate/lună 
	Total  taxă datorată pe an(lei) 

	
	
	

	(1) 
	(2) 
	(3) = 2 x nr. de luni* 

	Adresa imobilului cu destinație mixtă 
	Municipiul Vatra Dornei, Strada ....................................................................., nr. ............, bloc ..........., sc. ..........., etaj ............., ap. ..........., județ Suceava 


	suprafața (m²) 
	 

	Obiect de activitate 
	Nivelul taxei datorate/lună (lei/persoană) 
	Total  taxă datorată pe an(lei) 

	(1) 
	(2) 
	(3) =  (2) x nr. de luni* 

	 
	 
	 

	Suprafața nerezidențială(m²) 
	 
	Nr. Camere cazare
	

	Suprafață rezidențială(m2)
	
	Nr. Camere cazare
	

	Suprafață mixtă(m2)
	
	Nr. Camere cazare
	

	Număr de angajați
	

	Instituție publică
	 
	

	
	 

	Operatorul economic care utilizează imobilul 
	

	CUI/CIF-ul operatorului  care utilizează imobilul
	


Am primit un exemplar al declarației de impunere care este asimilată deciziei de impunere sub rezerva verificării ulterioare, 
        Nume și prenume  ……………………….,...................................................  
        Calitate..............................................  
        CNP ………........………………….. 
        B.I./A.I./C.I. serie …..... nr.... ……... 

	      Contribuabil _____________________                                                        Șef Serviciul Venituri______________________ 
               (nume, prenume, semnătură)                                                                                              (nume, prenume, semnătură) 
     Data _____/_____/_____ 
     Calitate __________________ 
*Contribuabilul completează două exemplare pe care le depune la sediul organului fiscal. *Se va completa pentru fiecare imobil în parte deținut. 
*Prin excepție, pentru anul 2021, se va completa pentru numărul de luni rămase de la data începerii efective a prestării
 activităților serviciului de salubrizare.      


	[bookmark: _Hlk199163839]Sub sancțiunile aplicate faptei de fals în acte publice, declar că: 
1. datele înscrise în prezentul formular, precum și orice documente anexate depuse de mine sunt corecte și complete, conforme cu realitatea;  
2. în cazul în care intervin modificări privind situația juridică a contribuabilului ori a bunului impozabil/taxabil, mă oblig să depun o nouă declarație fiscală care să reflecte realitatea, până la date de 25 a lunii următoare apariției situației respective. 
 
În conformitate cu prevederile Legii nr. 227/2015  privind  Codul Fiscal, cu modificările şi completările ulterioarea, Legii nr. 207/2015 privind Codul de procedură fiscală, cu modificările şi completările ulterioare și prevederile HCL nr..............................s-au stabilit obligațiile de plată faţă de bugetul local al Municipiului Vatra Dornei.  
Pentru neachitarea taxei speciale de salubrizare până la data de 25 a lunii următoare, contribuabilii datorează organului fiscal local, începând cu ziua următoare scadenței, accesorii în cuantum de 1% pe lună sau fracție de lună de întârziere până la data plăţii. 
Accesoriile reprezintă creanțe fiscale de plată în sarcina contribuabilului.  Prezentul titlu de creanţă devine titlu executoriu în condiţiile legii. 
Am luat la cunoștință ca informațiile din prezenta cerere vor fi prelucrate conform Regulamentului European nr. 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date. 

[image: ]                                                                                                               ROMANIA              Anexa 2
MUNICIPIUL VATRA DORNEI
          PRIMĂRIA MUNICIPIULUI VATRA DORNEI
  SERVICIUL VENITURI
Codul de identificare fiscală: 7467268
Nr............./data............................ 
 D E C L A R A Ț I E 
pentru scoaterea din evidență a taxei de salubrizare 
 
	Subsemnatul Contribuabil (PF)/	împuternicit(PJ) ...................................................................., 
legitimat prin B.I/C.I./A.I.. serie ...... nr. ......................... CNP ........................................, județ ................, loc. ................................, cod poștal ........................., sector ......., str. ..............................................., nr. .......... bl. ......., scara ....., ap. ..........., tel. ...................... adresă de e-mail ...........................;   
Subscrisa .........................................................., cu sediul în ROMÂNIA/........................, județul ................................., municipiul/orașul/comuna ............................................................., satul/sectorul ........................................., str. ................................................................................. nr. ......, bl. ......, sc. ......., et. ......, ap ......, identificat prin C.I.F .................................................., tel./fax ..............................., e-mail .................…………,  
solicit pentru imobilul cu destinație rezidențială/ 	nerezidențială/ 	mixtă situat în Mun. Vatra Dornei, 
Str. ............................................, nr. ........, bl. ........, sc. ......., ap. .........., jud. Dolj scoaterea taxei de salubrizare din evidența fiscală a Serviciului Venituri începând cu data de  ................................,  ca efect al:    
 înstrăinării/ 	încetării contractului de leasing înainte de scadență/ 	deces/ 	(altele) 
........................................................., începând cu data de …………..…….., dovedind aceasta prin: actul .................../...………...........…/, anexat la prezenta. 
	Noul 	proprietar:.............................................................. 	județul/sectorul 	........................... 
localitatea .................…..……., str. ............................................, nr. ……..., bl.….., sc. …..,  ap. ......   
 	Anexez următoarele documente: 	 	 	 	 	 	 	 
...................................................................................................................................................................... 
...................................................................................................................................................................... 
Am luat la cunoștință ca informațiile din prezenta cerere vor fi prelucrate conform Regulamentului European nr. 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date. 
.......................................
(nume, prenume, calitate, semnătură)


 [image: ]                                                                                     ROMANIA              Anexa 3 
MUNICIPIUL VATRA DORNEI
          PRIMĂRIA MUNICIPIULUI VATRA DORNEI
  SERVICIUL VENITURI
Codul de identificare fiscală: 7467268

Anexă la proiectul de hotărâre de instituire a taxei de salubritate, persoane juridice, începând cu data de 1 iunie 2025
Criterii de stabilire a taxei lunare de salubritate, persoane juridice, indiferent de forma de organizare:
Domeniul Horeca:
· loc de cazare: 11 lei / loc, plafonat la maxim 200 locuri;
· alimentație publică  (asimilate: jocuri de noroc): 5 lei/mp suprafață utilă, plafonat la maxim 400 mp;
· pentru unitățile care funcționează în aceeași incintă, se plătește pentru o singură activitate, taxa mai mare ce rezultă din calculi;
Domeniul comerț și producție (maxim 1500 mp):
· alimentar (asimilate: bar, supermarket)  2 lei / mp;    
· nealimentar (asimilate: birouri, administrative,  servicii: bancare, înfrumusețare, de sănătate, etc ) 1,5 lei /mp    
 
Domeniul nealimentar, spații industriale:  spații de producție (lemn), hale pentru servicii auto (reparații sau spălătorii), săli de sport, spații de depozitare ș.a.: 
·  număr de angajați x 50% nivel tarif pentru persoane fizice 23 lei / persoană;
Instituții publice :
·  învățământ de stat: 1 tonă/lună;
· [bookmark: _GoBack]unitati militare, politie, jandarmerie:1 tona/lună;
· spital municipal: 5 tone/lună;
· alte instituții publice (puncte de lucru, agenții)- număr de angajați x 50% nivel tarif pentru persoane fizice 23 lei / persoană, dar nu mai puțin de 100 lei/luna/punct de lucru
· parohii cu cimitir: 0,5 tone/lună; fără cimitir: 100 lei lunar, nivelul minim de taxare la persoane juridice.
Policlinici și Asociații medici care funcționează în incinta policlinicii - 1 tonă/lună
Laboratoare medicale - număr de angajați x 50% nivel tarif pentru persoane fizice 23 lei / persoană, dar nu mai puțin de 100 lei/luna/punct de lucru

Nivel minim taxă persoane juridice : 100 lei /lună – punct de lucru.

